"لوہڑی پر کرتے کیا ہیں؟
لوہڑی کے تہوار کے وقت کیونکہ سردیوں کا موسم ہوتا ہے اس لیے آگ جلائی جاتی ہے، لوگ اس کے ارد گرد بیٹھتے ہیں اور تل، گڑ اور ریوڑھیاں، شکر اور اس سے بنی ہوئی چیزیں کھاتے ہیں اور تقسیم کرتے ہیں۔

اس کے ساتھ جب سب اکٹھے بیٹھتے ہیں تو پھر سندر مندریے والا گیت بھی گاتے ہیں اور دلے بھٹی اور ان کی بہادری اور فیاضی کو بھی یاد کیا جاتا ہے۔ اس کے علاوہ اور بھی ثقافتی لوک گیت گائے جاتے ہیں۔"